**Adam Max Mikael Brodecki** (s. 22. helmikuuta 1995 Tukholma, Ruotsi) on ruotsalainen jääkiekkoilija. Hän on pelipaikaltaan vasen laitahyökkääjä. Brodecki laukoo oikealta.

Ura
---

### Seuraura

Brodecki on IK Waxholmin kasvatti. Hän siirtyi juniorina sittemmin SDE HF:ään. Brodecki voitti kauden 2009–2010 päätteeksi U16 SM:n hopeaa. Kaudella 2010–2011 hän oli samassa sarjassa yhdeksällä osumallaan joukkueensa paras maalintekijä Oskar Andrénin kanssa. Brodecki voitti kauden päätteeksi U16 SM:n mestaruuden. Suurimman osan kaudestaan hän pelasi kuitenkin SDE:n J18-junioreissa, joiden paras maalintekijä Brodecki oli 15 osumallaan Patrick Blombergin kanssa.

Kaudeksi 2011–2012 Brodecki siirtyi Brynäs IF:n J18-junioreihin. Hän oli J18 Elitissä joukkueen paras pistemies ja syöttäjä tehoilla 18+19=37. J18 Allsvenskanin pudotuspeleissä Brodecki oli kolmella osumallaan Brynäsin paras maalintekijä Nicklas Stridin kanssa. Kaudella 2012–2013 hän oli pudotuspeleissä joukkueen paras pistemies tehoilla 4+7=11. Brodecki voitti kauden päätteeksi J18 Allsvenskanin mestaruuden ja hänet valittiin pudotuspelien arvokkaimmaksi pelaajaksi. Muskegon Lumberjacks varasi Brodeckin 353. pelaajana USHL:n varaustilaisuudessa 2013, mutta hän päätti jatkaa kaudella 2013–2014 uraansa kuitenkin Brynäsissä. Brodecki oli tehoilla 18+15=33 seuran J20-junioreiden paras maalintekijä Nicklas Stridin kanssa sekä kolmanneksi paras pistemies Jonathan Björklundin ja Oskar Lindblomin kanssa. Hän jakoi koko J20 SuperElitin maalipörssin kymmenennen sijan kuuden muun pelaajan kanssa. Pudotuspeleissä Brodecki oli Brynäsin paras pistemies tehoilla 4+4=8. Hän voitti kauden päätteeksi SuperElitin pronssia. Brodecki debytoi kauden aikana myös Brynäsin SHL-joukkueessa, jossa hän pelasi 18 runkosarjaottelua tehden yhden maalin. Brodecki pelasi joukkueessa jo harjoituskaudella neljä European Trophyn ottelua ilman tehopisteitä, mutta hän teki SHL-debyyttinsä kuitenkin 1. marraskuuta 2013 vieraissa HV71:tä vastaan. Brodecki merkittiin Brynäsin kolmosketjun vasempaan laitaan Sebastian Enterfeldtin ja Nicklas Stridin viereen. Hän sai ottelussa jääaikaa 9.40 minuuttia. Brodecki keräsi ottelusta teholukeman –1. SHL-uransa avausmaalin hän teki 30. tammikuuta 2014 vieraissa Luleå HF:ää vastaan.

Huhtikuussa 2014 Brodecki teki Brynäsin kanssa kaksivuotisen SHL-sopimuksen. Hänen varsinainen tulokaskautensa 2014–2015 toi 47 runkosarjaottelussa tehot 8+10=18 ja seitsemässä playoff-ottelussa tehot 1+1=2. Kauden 2015–2016 jälkeen, huhtikuussa 2019 Brodecki herätti huomiota kritisoituaan Brynäsiä *Hockeysverige*-sivuston haastattelussa. Hänen mukaansa Brynäs ei osoittanut tarpeeksi kärsivällisyyttä omia junioreitaan kohtaan. Brodecki osoitti olevansa turhautunut varsinkin kauden puolessa välissä joukkueen päävalmentajaksi tulleen Thomas Berglundin hänelle antamaan rooliin. Brodecki ei myöntänyt haastattelussa olevansa pettynyt, mutta ilmaisi miettivänsä Brynäsin toimintaa, kun sekä hän, Jens Lööke että Mattias Nørstebø päättivät vaihtaa seuraa kauden päätyttyä.

Kaudeksi 2016–2017 Brodecki siirtyi kaksivuotisella sopimuksella Växjö Lakers HC:n riveihin. Kaudella 2017–2018 hän voitti sekä Ruotsin-mestaruuden että Mestarien liigan hopeaa. Kaudeksi 2018–2019 Brodecki siirtyi kaksivuotisella sopimuksella Linköping HC:hen. Hän teki SHL:n yhden kauden piste-ennätyksensä tehoilla 7+15=22.

Brodecki ei pelannut Linköpingissä enää toista sopimuskauttaan, vaan hänen sopimuksensa purettiin yhteisymmärryksessä toukokuussa 2019. Elokuussa Brodecki palasi kauden 2019–2020 kattavalla sopimuksella Brynäsiin. Seuran urheilutoimenjohtaja Michal Sundlövin mukaan hänen aiemmat ongelmansa seurassa oman jatkuvuuden kannalta eivät painaneet enää Brodeckin siirtymisessä. Kesken kauden, helmikuussa 2020 hän siirtyi kevääseen 2022 asti ulottuvalla sopimuksella Malmö Redhawksiin, josta samalla Brynäsin suuntaan siirtyi puolestaan Marcus Björk.

Kausi 2020–2021 Brodeckilla jäi vain 20 ottelun mittaiseksi rannevamman vuoksi. Kauden jälkeen hän putosi Malmö Redhawksin suunnitelmista ja Brodeckille etsittiin uutta seuraa kesällä 2021. Hänen omiensa sanojensa mukaan joukkueen valmennusjohto on kertonut Brodeckille, että hänellä ei ole paikkaa Redhawksin kärkiketjuissa. Brodecki pelasi harjoituskaudella yhden ottelun, kun joukkueen vahvuudesta puuttui peräti kymmenen pelaajaa. Syyskuussa hänen sopimuksensa lopulta purettiin. Samana päivänä, kauden 2021–2022 kynnyksellä Brodeckin vahvistettiin siirtyvän 1+1-vuotisella sopimuksella SM-liigajoukkue JYPiin. Hän jakoi 15 osumallaan joukkueen sisäisen maalipörssin toisen sijan Joakim Kemellin kanssa edellään Reid Gardiner. Kauden jälkeen maaliskuussa 2022 JYP vahvisti, että Brodeckin sopimuksessa ollutta optiota ei käytetä.

Brodecki siirtyi kauden 2022–2023 kynnyksellä syyskuussa 2022 vuoden mittaisella sopimuksella Tšekin Extraligan Rytíři Kladnoon.

Lokakuussa 2023 Brodecki palasi toistaiseksi voimassa olevalla sopimuksella Växjö Lakers HC:n SHL-joukkueeseen. Hän pelasi siellä neljä ottelua. Joulukuussa Brodecki siirtyi lyhytaikaisella sopimuksella Frölunda HC:hen, kun David Edstrom, Isac Born ja Otto Stenberg liittyivät Ruotsin alle 20-vuotiaiden MM-leiriryhmään.

### Maajoukkueura

Brodecki pelasi alle 20-vuotiaiden MM-kilpailuissa vuonna 2015 ja alle 18-vuotiaiden MM-kilpailuissa vuonna 2013. Hän pelasi myös alle 18-vuotiaiden Ivan Hlinkan muistoturnauksessa vuonna 2012, jolloin Brodecki voitti pronssia. Hän pelasi myös World U-17 Hockey Challengessa vuonna 2011. Yhteensä Brodecki on pelannut 19 nuorten ja 35 poikien maaottelua.

Ruotsin A-maajoukkueessa Brodecki on pelannut neljä ottelua tehden yhden syöttöpisteen. Hän teki A-maajoukkuedebyyttinsä 4. huhtikuuta 2019 Topoľčanyssä Slovakiaa vastaan. Brodecki merkittiin Ruotsin nelosketjun vasempaan laitaan Joel Kellmanin ja Christopher Mastomäen viereen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | Brynäs IF | SuperElit | 1 | 0 | 0 | 0 | 0 | – | – | – | – | – |
| 2012–2013 | Brynäs IF | SuperElit | 35 | 13 | 15 | 28 | 42 | 2 | 1 | 0 | 1 | 0 |  |  |  |  |  |  | U18 | 5 | 1 | 2 | 3 | 12 |
| 2013–2014 | Brynäs IF | SuperElit | 32 | 18 | 15 | 33 | 49 | 7 | 4 | 4 | 8 | 2 |
|  | Brynäs IF | SHL | 18 | 1 | 0 | 1 | 2 | – | – | – | – | – |
| 2014–2015 | Brynäs IF | SHL | 47 | 8 | 10 | 18 | 10 | 7 | 1 | 1 | 2 | 0 |  |  |  |  |  |  | JMM | 6 | 1 | 1 | 2 | 0 |
| 2015–2016 | Brynäs IF | SHL | 52 | 1 | 7 | 8 | 8 | 3 | 0 | 1 | 1 | 4 |
| 2016–2017 | Växjö Lakers HC | SHL | 52 | 5 | 14 | 19 | 12 | 6 | 0 | 0 | 0 | 0 |
| 2017–2018 | Växjö Lakers HC | SHL | 50 | 8 | 3 | 11 | 16 | 5 | 0 | 0 | 0 | 0 | Le Mat-pokalen |
| 2018–2019 | Linköping HC | SHL | 46 | 7 | 15 | 22 | 10 | – | – | – | – | – |
| 2019–2020 | Brynäs IF | SHL | 37 | 6 | 8 | 14 | 6 | – | – | – | – | – |
|  | Malmö Redhawks | SHL | 12 | 2 | 5 | 7 | 12 | – | – | – | – | – |
| 2020–2021 | Malmö Redhawks | SHL | 20 | 1 | 2 | 3 | 0 | – | – | – | – | – |
| 2021–2022 | JYP | SM-liiga | 52 | 15 | 13 | 28 | 24 | – | – | – | – | – |
| 2022–2023 | Rytíři Kladno | ČEL | 45 | 8 | 12 | 20 | 12 | – | – | – | – | – |
| 2023–2024 | Växjö Lakers HC | SHL | 4 | 0 | 0 | 0 | 0 | – | – | – | – | – |
|  | Frölunda HC | SHL | 3 | 0 | 1 | 1 | 2 | – | – | – | – | – |
|  | Luleå HF | SHL | 20 | 3 | 4 | 7 | 6 | 6 | 0 | 0 | 0 | 0 |
| 9 kautta | yhteensä | SHL | 361 | 42 | 69 | 111 | 84 | 27 | 1 | 2 | 3 | 4 |
| 1 kausi | yhteensä | SM-liiga | 52 | 15 | 13 | 28 | 24 | – | – | – | – | – |
| 1 kausi | yhteensä | ČEL | 45 | 8 | 12 | 20 | 12 | – | – | – | – | – |

Lähteet
-------

* Adam Brodecki The Internet Hockey Databasessa (englanniksi)
* Adam Brodecki Eurohockey-sivustolla (englanniksi)
* Adam Brodecki *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Adam Brodecki *Elite Prospects*. Everysport Media Group AB.  (englanniksi)
2. ↑  Elite Prospects - SDE HF U16 *eliteprospects.com*. Everysport Media Group AB. Viitattu 6.11.2019. (englanniksi)
3. ↑  Elite Prospects - SDE HF J18 *eliteprospects.com*. Everysport Media Group AB. Viitattu 6.11.2019. (englanniksi)
4. ↑  Elite Prospects - Brynäs IF J18 *eliteprospects.com*. Everysport Media Group AB. Viitattu 6.11.2019. (englanniksi)
5. ↑  Elite Prospects - Brynäs IF J18 *eliteprospects.com*. Everysport Media Group AB. Viitattu 6.11.2019. (englanniksi)
6. ↑  Elite Prospects - J20 SuperElit Stats 2013-2014 *eliteprospects.com*. Everysport Media Group AB. Viitattu 6.11.2019. (englanniksi)
7. ↑  Elite Prospects - Brynäs IF J20 *eliteprospects.com*. Everysport Media Group AB. Viitattu 6.11.2019. (englanniksi)
8. ↑  HV 71 - Brynäs (Line Up) *stats.swehockey.se*.  1.11.2013. Svenska Ishockeyförbundet. Viitattu 3.10.2023. (englanniksi)
9. ↑  Adam Brodecki *old.shl.se*. SHL AB. Viitattu 6.11.2019. (ruotsiksi)
10. ↑  LHF - BIF (3-1) *stats.swehockey.se*.  30.1.2014. Svenska Ishockeyförbundet. Viitattu 3.10.2023. (englanniksi)
11. ↑  Adam Brodecki får rookiekontrakt med Brynäs A-lag *brynas.se*.  30.4.2014. Brynäs AB. Viitattu 6.11.2019. (ruotsiksi)
12. ↑  Rönnkvist, Ronnie: Han är kritisk till Brynäs efter klubbytet: "Fundersam över vad de håller på med just nu" *hockeysverige.se*.  29.4.2016. Everysport Media Group AB. Viitattu 6.11.2019. (ruotsiksi)
13. ↑  Toresson, Carolina: Adam Brodecki klar för Växjö Lakers *vaxjolakers.se*.  25.4.2016. Växjö Lakers Idrott AB. Viitattu 6.11.2019. (ruotsiksi)
14. ↑  Pettersson, Gustaf: Adam Brodecki ansluter till Cluben! *lhc.eu*.  2.5.2018. Linköping Hockey Club AB. Viitattu 6.11.2019. (ruotsiksi)
15. ↑  Kågström, Rasmus: Linköping bryter med Tre Kronor-forwarden *hockeysverige.se*.  14.5.2019. Everysport Media Group AB. Viitattu 6.11.2019. (ruotsiksi)
16. ↑  Löf Nyqvist, Martin: Adam Brodecki återvänder till Brynäs IF: "Vill vara en ledande spelare" *brynas.se*.  26.8.2019. Brynäs AB. Viitattu 6.11.2019. (ruotsiksi)
17. ↑  Kågström, Rasmus: Efter kritiken – Tre Kronor-forwarden klar för återkomst *hockeysverige.se*.  26.8.2019. Everysport Media Group AB. Viitattu 6.11.2019. (ruotsiksi)
18. ↑  Winnberg, Christian: Adam Brodecki förstärker - Marcus Björk lämnar *malmoredhawks.com*.  10.2.2020. Malmö Redhawks Ishockey AB. Viitattu 10.2.2020. (ruotsiksi)
19. ↑  Svensson, Johan: "Jag får väl visa att Malmö gör fel" *expressen.se*.  26.8.2021. SÖDERTÄLJE:  Expressen Lifestyle AB. Viitattu 5.9.2021. (ruotsiksi)
20. ↑  Winnberg, Christian: Adam Brodecki lämnar Redhawks *malmoredhawks.com*.  3.9.2021. Malmö Redhawks Ishockey AB. Viitattu 5.9.2021. (ruotsiksi)
21. ↑  Seppä, Lassi: Ruotsalaishyökkääjä Adam Brodecki SHL:stä JYPin haaviin *Jatkoaika.com*.  3.9.2021. Jatkoaika r.y. Viitattu 5.9.2021.
22. ↑  Elite Prospects - JYP *eliteprospects.com*. Everysport Media Group AB. Viitattu 25.3.2022. (englanniksi)
23. ↑  Seppä, Lassi: Anttoni Honka ja Jerry Turkulainen ovat JYPistä lähtijöiden joukossa − Braden Christoffer ja Samuel Valkeejärvi jatkavat Jyväskylässä *Jatkoaika.com*.  25.3.2022. Jatkoaika r.y. Viitattu 25.3.2022.
24. ↑  Luhtakallio, Toni: JYPissä viime kauden hyökännyt Adam Brodecki siirtyy Tšekkiin Jaromir Jágrin joukkueeseen *Jatkoaika.com*.  8.9.2022. Jatkoaika r.y. Viitattu 8.9.2022.
25. ↑  Toresson, Carolina: Brodecki gör comeback i Lakerströjan *vaxjolakers.se*.  3.10.2023. Växjö Lakers Idrott AB. Viitattu 3.10.2023. (ruotsiksi)
26. ↑  Kymmer, Peter: Brodecki in *frolundahockey.com*.  8.12.2023. Frölunda Hockey Club. Viitattu 8.12.2023. (ruotsiksi)
27. ↑  SVK - SWE (Line Up) *stats.swehockey.se*.  4.4.2019. Svenska Ishockeyförbundet. Viitattu 6.11.2019. (englanniksi)